
Nr. SC2017-22947/14.09.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind împuternicirea Comisiei de negociere cu terții a Consiliului Local al Municipiului Timișoara în vederea negocierii achiziționării construcțiilor proprietatea S.C. ELECTROMETAL S.A înscrise în CF 406469 Timișoara, nr. cadastral 14165/2/3/2, 14167/2/4/2, 14168/4/2, în vederea demolării acestora

Ca urmare a adresei primită din partea  Companiei Naționale de Investiții nr.17967/23.11.2016, înregistrată cu nr. SC 2016-028760/ 24.11.2016, prin care s-a transmis comunicarea privind aprobarea MDRAP și a Consiliului de Administrație al CNI-SA pentru derularea unui proiect pilot pentru realizarea obiectivului de investiții „Construire Sală Polivalentă cu capacitatea de 16000 locuri, municipiul Timișoara,  județul Timiș”, pentru care compania va elabora Studiu de Fezabilitate actualizat, Municipiul Timișoara a identificat și transmis imobilul teren si constructii din CF nr. 406469, nr. CF vechi :48701, nr. cadastrale/ nr.topuri: 14165/2/3/2; 14167/2/4/2;14168/4/2, care a functionat ca teren de rugby. 

Pe terenul  în suprafață de 17.050 mp este intabulat cu drept de proprietate Municipiul Timisoara-domeniul public. Sarcina înscrisa privind teren: drept de administrare si drept de folosinta pentru  SC Electrometal SA Timișoara. Pe teren se află fosta tribuna descoperita, de beton,  actualmente în paragină, proprietatea  SC Electrometal SA Timișoara. Terenul de sport asfaltat, respectiv terenul de sport gazonat, ambele în paragină, sunt proprietatea SC Electrometal SA Timișoara. Nu sunt sarcini înregistrate pentru constructii.

Reconfigurarea dimensiunii europene a orașului Timișoara se va realiza și prin evenimentele sportive si culturale pe care le poate genera. Astfel, promovarea de către Compania Națională de Investiții a obiectivului ”Construire Sala Polivalenta cu capacitatea de 16000 locuri, Timișoara”, este totalmente oportună, ba mai mult, reprezintă o necesitate stringentă a orașului ce va reprezenta România în 2021 din postura de Capitală Europeană a Culturii.

În consecință, pentru a putea raspunde cerintelor CNI-SA privind punerea la dispozitie a parcelelor de terenuri necesare-liber de sarcini- pentru realizarea salii polivalente, este urgenta negocierea cu SC Electrometal Sa pentru disponibilizarea constructiilor de pe terenul mentionat, pe care a functionat in trecut baza sportiva de rugby.

